open-index/open-wikipedia-markdown huggingface dataset:
பொருளாதாரக் குமிழ்

ஒரு பொருளின் உண்மை விலையை விட அதிகமான  விலையை  ஏற்றி மதிப்பிடும் போது    **பொருளாதாரக் குமிழ்** (*Economic bubble*) தோன்றுகிறது.

பொருளாதாரக் குமிழ் என்னும்  நிகழ்வு  கி.பி 1600 -இலிருந்து இன்று வரை நடந்து கொண்டு இருக்கின்றது.  வரலாற்றின் படி, கி.பி 1630-இல்  ஆலந்து  நாட்டில் ஏற்பட்ட குமிழில், துலிப் மலர்கள்  மிக அதிக விலைக்கு விற்கப் பட்டன.  ஒரு மலரின் விலை 3000 முதல் 4200 டச்சு கில்டர் வரை விற்றது. (ஒரு தொழிலாளியின் ஆண்டு வருமானம்     300 கில்டர்கள் மட்டுமே என்பது கவனிக்கத் தக்கது.)  இதுவே ஐரோப்பாவில் ஏற்பட்ட முதல் குமிழ் என்று கருதப்படுகின்றது.

## குமிழினால் வரும்  பின் விளைவுகள்

குமிழ் "வெடிக்கும்"   போது,  பொருள் வளம் பெருஞ்  சேதமடையும். குமிழ் உருவாகப் போவதை முன் கூட்டியே அறிய இயலாது எனப் பெரும்பாலான வல்லுநர்கள்  கருதுகின்றனர். குமிழை  அழிக்க வைக்கும் முயற்சிகள் பெரும் பிரச்சினைகளில் கொண்டு விட்டு விடும்; அதனால், பொறுமையோடு காத்திருந்து, குமிழ் வெடித்த  பிறகு, பொருளாதார சட்ட முறைகளைக் (policy) கொண்டு விளைவுகளைச் சரி செய்ய முடியுமா என்று பார்க்க  வேண்டும் என்றும்  கருதுகின்றனர்.

## பணம் செலவிடுதலில்  உண்டாகும் விளைவுகள்
குமிழ் தோன்றும் போது,  சொத்துக்கள் விலை அளவுக்கு மீறி அதிகமாகும். இதனால்,  அதன் உரிமையாளர்கள் அதிக செல்வம் தங்களிடம்  இருப்பதாக எண்ணிக் கொண்டு அதிகமாக செலவும் செய்வார்கள். ஆனால், குமிழ் வெடித்த பிறகு, தங்கள் செல்வம் மிகக்  குறைந்து விட்டது போலவும்  வருந்துவார்கள்.  இது போன்ற நிகழ்வுகள் இங்கிலாந்து, ஆஸ்திரேலியா, நியூசிலாந்து, ஸ்பெயின், அமெரிக்கா போன்ற நாடுகளில் நடந்ததை வல்லுநர்கள் சுட்டிக் காட்டுகிறார்கள்.

அமெரிக்காவில், 1970- இல், பணப் பெருக்கம் மிகுதியான  போது, பொருட்களின் விலையில் குமிழ்கள் தோன்ற தொடங்கி  விட்டன. இதைக் கட்டுப் படுத்த, நடுவண் வங்கி (Central Bank  - Federal Reserve)  வட்டியை 14%-உக்கும் மேலாக உயர்த்தியது. குமிழ்கள் வெடித்தன, பொருட்கள் விலைகள் குறைந்தன.

## குமிழ் தோன்ற காரணங்கள்
குமிழ் தோற்றத்திற்கான சரியான காரணங்கள் இன்னும் தெளிவாகத் தெரியவில்லை.சமுதாயத்தின் கலாச்சாரம், பண்பாடு ஆகியன இதற்கு அடிப்படை காரணங்களாக இருக்கலாம் எனக் கருதப் படுகின்றது.
 
## மேற்கோள்கள்

*
பகுப்பு:பொருளாதாரக் கோட்பாடுகள்
புரோஜெஸ்டிரோன்

**புரோஜெஸ்டிரோன்** ஒரு பாலியல்  ஹார்மோன், ஒரு ஸ்டீராய்டு. மாதவிடாய் சுழற்சி, மார்பக வளர்ச்சி ஆகியவைக்கு புரோஜெஸ்டிரோன் காரணமாக இருக்கிறது. கார்பஸ் லியூட்டியத்தினால் புரொஜெஸ்டிரோன் ஹார்மோன் சுரக்கப்படுகி்றது.  இத்தயாரிப்பு பிட்யூட்டரின் FSH, LH கட்டுப்பாட்டில் உள்ளது. இது கர்ப்பபையில் கருவுற்ற முட்டையைப் பதிய வைத்தல், நஞ்சுக்கொடி (Placenta) உருவாதல் மற்றும் கர்ப்பத்தினைப்  பராமரித்தல் போன்ற வேலைகளை செய்கி்றது.

இது கர்ப்பக்காலத்தில் கருப்பை சுருங்குவதை குறைத்து, பால் சுரப்பியின் வளர்ச்சி மற்றும் பால் உற்பத்தியைத் தூண்டுகிறது. கருப்பையில் உருவாகும் முன்மாதவிடாய் மாற்றங்களுக்கும், தாய் சேய் இணைப்பு திசு உருவாக்கத்திற்கும் காரணமாக உள்ளது.

அண்டகங்கள் பெண் இனப்பெருக்க சுரப்பிகள் ஆகும். இதிலிருந்து பெண் பாலின உயிரணு (கருமுட்டை அல்லது அண்டம் ) மற்றும் பெண் பாலின ஹார்மோன்கள் (ஈஸ்ட்ரோஜன் மற்றும் புரோஜெஸ்டிரோன்) உற்பத்தி செய்யப்படுகின்றன. ஒரு முதிர்ந்த அண்டகத்தில் பல்வேறு நிலைகளில் வளர்ச்சியடைந்துள்ள அதிகப்படியான அண்டங்கள் / கரு முட்டைகள் காணப்படுகின்றன. ஒவ்வொரு மாதமும் ஒரே ஒரு கருமுட்டையானது முதிரச்சியடைகி்றது. ஒரு முதிரந்த கருமுட்டை ஏதாவது ஒரு அண்டகத்திலிருந்து ஒவ்வொரு 28 நாட்கள் இடைவெளியில் (மாதவி்டாய் சுழற்சி) வெளியி்டப்படுகி்றது. இவ்வோறு கருமுட்டையானது அண்டகத்திலிருநது வெளியேறும் செயல் கருமுட்டை வெளிப்படு்தல் (Ovulation) என்று அழைக்கப்படுகி்றது. இதற்கு புரோஜெஸ்டிரோன் காரணம்.
thumb|526x526px|கொனடல் ஹார்மோன்

### புரோஜெஸ்டிரோன் மாத்திரைகள்
பின்வரும் நோய்களின் நிலை மற்றும் அறிகுறிகளில், சிகிச்சை, கட்டுப்படுத்தல், தடுப்பு மற்றும் முன்னேற்றம் ஆகியவற்றுக்கு பயன்படுத்தப்படுகிறது:

* மீண்டும் மீண்டும் கருச்சிதைவு
* கருப்பை இரத்தப்போக்கு
* ஒரு மாதவிடாய் காலம் இல்லாதிருப்பது

கர்ப்ப காலத்தில் கருப்பையை உறுதியாக வைக்க உதவுகிறது.

ஹார்மோன் பயன்பாட்டிற்கென மாத்திரைகளை, ஊசி மருந்துப் பொருட்கள், கருப்பை மருந்துகள் ஆகியவை உண்டு. சில மருந்துப் பொருட்கள் அண்ட அனு வெளியேற்றத்தைத் தடுக்கும். அண்டநாளத்தின் வழியே அண்ட அணு இறங்குதலும் நிறுத்தப்படும். இவை எண்டோமெட்ரியம் எனும் கருப்பை உட்சுவரைத் தடிக்கச் செய்கிறது.

### புரோஜெஸ்டிரோன் உயிரியல்தொகுப்பு:
கொழுப்பில் இருந்து உருவாக்கப்படுகிறது.

### தொகுப்பு புரோஜெஸ்டிரோன் :

# மெட்ரோக்ஸீ புரோஜெஸ்டிரோன் அசிட்டேட்
# அல்லைல்எஸ்ட்ரோல்
# மெகெஸ்ட்ரோல்
# நோரெத்ஸ்டெரோன்
# லினெஸ்ட்ரினோல்
# நோர்கெஸ்டிமேட்
# டேஸ்கெஸ்டிரோல்
# கெஸ்டோடீன்

### குறிப்பு:

# essentials of physiology - sembulingam
# https://www.tabletwise.com/medicine-ta/progesterone/contraindications
#https://www.governmentexams.co.in/samacheer-books/

பகுப்பு:ஆல்க்கீன்கள்
பகுப்பு:டைகீட்டோன்கள்
பகுப்பு:இயக்குநீர்
பகுப்பு:அகச்சுரப்பித் தொகுதி
டைமெத்தில் குளோரென்டேட்டு

**டைமெத்தில் குளோரென்டேட்டு** (*Dimethyl chlorendate*) என்பது C11H8Cl6O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு குளோரென்டிக் அமிலம் ஆகும். தீத்தடுப்பு கூட்டுசேர் பொருளாக டைமெத்தில் குளோரென்டேட்டு பயன்படுத்தப்படுகிறது. 

## மேற்கோள்கள்

பகுப்பு:கரிமகுளோரைடுகள்
பகுப்பு:மெத்தில் எசுத்தர்கள்
பகுப்பு:தீத்தடுப்பு
பகுப்பு:கரிம ஆலைடுகள்
வினய் வித்தல் தியோடர்

**வினய் வித்தல் தியோடர்**  (*Vinay Vithal Deodhar*) என்பவர் இந்தியானா பல்கலைக்கழகத்தின் இயற்கணிதக் குழுக்கள் மற்றும் பிரதிநிதித்துவக் கோட்பாடு போன்ற கணிதப் பிரிவுகளில் பணிபுரிந்த ஓய்வுபெற்ற பேராசிரியர் ஆவார் . 1948 ஆம் ஆண்டு திசம்பர் மாதம் 3 ஆம் நாள் பிறந்த இவர் 2015 ஆம் ஆண்டு சனவரி 18 அன்று காலமானார். இந்தியாவின் மும்பை இவரது சொந்த ஊராகும் .

1974 ஆம் ஆண்டு மும்பை பல்கலைக்கழகத்தில் தன்னுடைய முனைவர் பட்டத்தைப் பெற்றார். இந்தியக் கணிதவியலாளர் எம்.எசு. ரகுநாதன் மேற்பார்வையில் இயற்கணித குழுக்களின் பகுத்தறியும் புள்ளி விரிவாக்கங்கள் தொடர்பான ஆய்வு இவரது முனைவர் பட்டத்திற்கான தலைப்பாகும்.

1975-1977 மற்றும் 1992-1993 ஆம் ஆண்டுகளில் இப்பல்கலைக்கழகத்தின் மேம்பட்ட ஆய்வு நிறுவனத்தில் பார்வையிடும் அறிஞராகவும் பணியாற்றியுள்ளார் .

## மேற்கோள்கள்
 
## புற இணைப்புகள்
* 

பகுப்பு:1948 பிறப்புகள்
பகுப்பு:2015 இறப்புகள்
பகுப்பு:இந்தியக் கணிதவியலாளர்கள்
சிவ ராமச்சந்திரன் ஆத்ரேயா

**சிவ ராமச்சந்திரன் ஆத்ரேயா** (*Siva Ramachandran Athreya*)  என்பவர் புள்ளிவிவர இயற்பியல் மற்றும் இனத்தொகை உயிரியல் பிரிவுகளில் நிபுணத்துவம் கொண்ட ஒரு இந்திய நிகழ்தகவு கோட்பாட்டாளர் ஆவார். இவர் 1971 ஆம் ஆண்டு பிறந்தார். 1998 ஆம் ஆண்டில் வாசிங்டன் பல்கலைக் கழகத்திலிருந்து கிருசைசுதோப் பர்ட்சியின் மேற்பார்வையில் தனது முனைவர் பட்டத்தைப்  பெற்றார். இந்தியாவில் வழங்கப்படும் அறிவியல் மற்றும் தொழில்நுட்பத்திற்கான உயர்ந்த அறிவியல் விருதான  சாந்தி சுவரூப் பட்நாகர் பரிசு 2012 ஆம் ஆண்டில் கணித விஞ்ஞான பிரிவில் இவருக்கு வழங்கப்பட்டது.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:இந்தியப் புள்ளியியலாளர்கள்
தா. கு. சுப்பிரமணியன்

**தா. கு. சுப்பிரமணியன்**, சிறந்த நூலாசிரியருக்கான பிரிவில், 2013-ஆம் ஆண்டிற்கான கலைமாமணி விருது, 28 பிப்ரவரி 2019 அன்று தமிழ்நாடு அரசு வழங்கியுள்ளது. இவர் மதுரைக் கல்லூரியில் தமிழ்த் துறை பேரராசிரியராக பணியாற்றி ஓய்வு பெற்றவர். நடனகோபாலநாயகி சுவாமிகள் இயற்றிய சௌராட்டிர மொழி கீர்த்தனங்கள் குறித்து ஆய்வு செய்து, மதுரை காமராசர் பல்கலைக்கழகத்தில் முனைவர் பட்டம் பெற்றவர். இவர்  பட்டிமன்ற பேச்சாளரும் ஆவார். இவர் 2019 ஏப்ரல் 20 ஆம் நாள் இரவு காலமானார்.

## மேற்கோள்கள்


பகுப்பு:மதுரை மக்கள்
பகுப்பு:கலைமாமணி விருது பெற்றவர்கள்
பகுப்பு:சௌராட்டிர நபர்கள்
பகுப்பு:பட்டிமன்றப் பேச்சாளர்கள்
பகுப்பு:தமிழ்ப் பேச்சாளர்கள்
பகுப்பு:2019 இறப்புகள்
பகுப்பு:மதுரை மாவட்ட மக்கள்
சாக்‌ஷி தன்வர்

**சாக்‌ஷி தன்வர்** (Sakshi Tanwar) 1973 ஜனவர் 12 அன்று பிறந்த ஒரு நடிகர், தொலைக்காட்சி நிகழ்ச்சி வழங்குநர் ஆவார். இவர் "*கஹானி கர் கர் கி*" மற்றும் "பேட் அச்சே லக்தே ஹெயின்" போன்ற (2016), தொலைக்காட்சி நெடுந்தொடர்களில் நடித்ததன் மூலம் அறியப்படுகிறார். அவர் ஆமீர் கானுடன் *[[தங்கல் (திரைப்படம்)|தங்கல்]]* என்ற திரைப்படத்தில் நடித்துள்ளார்.

## இளமை வாழ்க்கை
இந்தியாவிலுள்ள ராஜஸ்தான் மாநிலம் அல்வாரைச் சேர்ந்த நடுத்தர குடும்பத்தில் தன்வர் 1793 ஜனவரி 12 அன்று பிறந்துள்ளார். இவரின் தந்தை ராஜேன்ந்திர சிங் தன்வர் ஓய்வு பெற்ற சிபிஐ அலுவலர் ஆவார். புது தில்லியில் உள்ள லேடி ஸ்ரீராம் கல்லூரியில் பட்டம் பெறுவதற்கு முன்னர், பல கேந்திரிய வித்யாலயா பள்ளிகளில் பயின்றுள்ளார். பள்ளிப் படிப்பை முடித்த பின்னர் , அவர் ஒரு ஐந்து நட்சத்திர விடுதிகளில் விற்பனையாளராகப் பணியாற்றினார். கல்லூரியில், அவர் நாடகத் துறையின் செயலாளர் மற்றும் தலைவர் ஆவார். பட்டப்படிப்புக்குப் பிறகு, நிர்வாக சேவைகள் மற்றும் வெகுஜன தகவல்தொடர்புகளுக்கான நுழைவு தேர்வுகளுக்குத் தயாராக இருந்தபோது, அவர் 1998 ஆம் ஆண்டில் தேசிய ஒளிபரப்பாளரான தூர்தர்ஷனின்  திரைப்பட பாடல்களை அடிப்படையாகக் கொண்ட "ஆல்பெலா சூர் மேலா" என்ற ஒரு  நிகழ்ச்சிக்கான குரல் சோதனையில் தேர்ந்தடுக்கப் பட்டார். பின்னர் , அவர் நிகழ்ச்சி வழங்குபவராக தேர்ந்தெடுக்கப்பட்டார்.

## தொழில்

1998இல் "ஆல்பெலா சூர் மேலா" என்ற தொலைக்காட்சி நிகழ்ச்சியில் அறிமுகமான பிறகு, "கஹானி கர் கர் கி" என்ற தொலைகாட்சித் தொடரில் பார்வதி அகர்வாலின் பாத்திரத்தில் நடித்ததற்காக தன்வர் புகழ் பெற்றார். 2011 மற்றும் 2014 ஆம் ஆண்டுகளுக்குப் பிறகு, அவர் ராஜ் கபூர் மற்றும் ப்ரியா கபூர் உடன் "படே அச்சே லாகே ஹெயின்" என்ற படத்தில் நடித்தார்.

டிசம்பர் 2012 ல், அவர் "கோன் பனேகா குரோர்பதி" என்ற நிகழ்ச்சியில் தோற்றமளித்தார். 2016இல் சமூக முரண்பாடுகளுக்கு எதிராக உலக தரம் வாய்ந்த மல்யுத்த வீரர்களாக்க தனது மகள்களைப் பயிற்றுவிக்கும் முன்னாள் மல்யுத்த வீரர் மகாவீர் சிங் போகாட் (ஆமிர் கான் நடிக்க, தன்வர் அவரது மனைவி தயா கவுர் என்ற வேடத்தில் நடித்துள்ளார், சாக்‌ஷி தன்வர் "டையோகர் கி தாலி"யின் நிகழ்ச்சியில் வருகிறார். இது 2018 பிப்ரவரி 26 ஆம் தேதி அன்று "எபிக்" சேனலில் ஒளிபரப்பப்பட்டது .

## சொந்த வாழ்க்கை
2018இல், சாக்‌ஷி  தித்யா தன்வர் என்ற ஒன்பது மாதக் குழந்தையை தத்து எடுத்துக் கொண்டுள்ளார்.

## மரியாதைகள்
2013இல் அவர் இந்தியா டுடே தொலைக்காட்சியின் மிகவும் பிரபலமான திரைக்கதை ஜோடி விருது பெற்றார். 
ஏப்ரல் 2013இல் , ஆர்மேக்ஸ் மீடியா நடத்திய ஒரு கணக்கெடுப்பில், தன்வர் சிறந்த 5 நம்பகமான பிரபலங்களில் ஒருவராக இடம் பெற்றார்.

## குறிப்புகள்

## வெளி இணைப்புகள்

* 

பகுப்பு:வாழும் மக்கள்
பகுப்பு:1973 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பழைய உலக மாங்குயில்

**பழைய உலக மாங்குயில்** (*Old World oriole*) பழைய உலகத்தில் இருந்த பேசரின் குடும்பத்தச் சேர்ந்த பறவையினமாகும்.

## வகைபிரித்தல் மற்றும் முறைமை
ஓரியோலிடெ குடும்பத்தில், பயோபியஸ், ஃபிங்பேர்ட்ஸ், பிட்டோஹுயிஸ் மற்றும் முற்கால மாங்குயில்களும் அடங்கும். டர்னகீரிடா குடும்பத்தில் இருந்த பயோபியஸ், 2011இல் ஓரியோலிடே குடும்பத்தில் சேர்க்கப்பட்டன. பல வகை மரபணுக்கள் * ஒரியளோஸ் * பிரிவைப் பிரித்தெடுக்க முன்மொழியப்பட்டுள்ளன. உதாரணமாக, ஆப்பிரிக்க கறுப்பு தலைகள் கொண்ட பறவைகள் சில நேரங்களில் தனித்துவமான மரபணு கொண்ட * பார்பியுஸ் * குடும்பம் எனப்படும். ஓரியோலிடெ குடும்பம் நியூ வேர்ல்டு ஓரியோலுடன்  தொடர்புடையதல்ல. மாறாக,  அவற்றின் ஒத்த அளவு, உணவு, நடத்தை மற்றும் மாறுபட்ட தோற்ற வடிவங்கள் ஆகியவற்றைக் கொண்டிருந்தது.  இந்த ஒற்றுமைகள் பரிணாம வளர்ச்சிக்கு ஒரு எடுத்துக்காட்டு ஆகும்.

### பரந்தவகை இனங்கள்
"ஓரியோலிடெ" குடும்பத்தில் மூன்று இனங்கள் உள்ளன.
மரபணு "ஃபிங்பேர்ட்ஸ்" ( 3 இனங்கள்) 
மரபணு "பிடோஹுயிஸ்" - (4 இனங்கள்)  
மரபணு "ஓரியோலஸ்" - (29 இனங்கள்)

### அழிந்தவகை இனங்கள்
"ஓரியோலிடெ" குடும்பத்தில் குறைந்தபட்சம் இரண்டு வகை இனங்கள் அழிந்துள்ளன. 
* மரபணு "பியோபியோ" - ( 2 இனங்கள்)
* மரபணு "லாங்கிமோர்னிஸ்"

## விளக்கம்
மாங்குயில் மற்றும் ஃபிக்பேர்ட்ஸ் பறவையினங்கள் சுமாரான உடலமைப்பைக் கொண்டவை. இவை 20-30 செ.மீ நீளத்தில் இருக்கும். ஆண் குயில்களை விட பெண் குயில்கள் சற்றே அளவில் சிறியதாக இருக்கும். இதன் அலகு சற்றே வளைந்து, இரையைப் பிடிப்பதற்கு ஏதுவாக உள்ளது. 
இதன் இறகுகள் பிரகாசமாகவும், பகட்டாகவும் இருக்கின்றது. ஆண் இனத்தைவிட பெண் இனத்தின் இறகுகள் மந்தமாகவே உள்ளது. ஆஸ்திரேலியன் மாங்குயில்களின் இறகுகள் பெரும்பாலும் தேன்சிட்டு மரபு வழியைச் சார்ந்த "ஃப்ரையாபேர்ட்ஸ்" ஐ ஒத்துள்ளன.

## வாழ்விடம்
இவ்வகை பறவையினங்கள் ஆப்பிரிக்கா, ஐரோப்பா, ஆசியா, மற்றும் ஆஸ்திரேலியாவில் பரவலாக காணப்படுகின்றன. மேலும், தட்ப வெப்ப நிலைக்கேற்றவாறு புலம் பெயர்கின்றன.

## நடத்தை மற்றும் சூழலியல்
### இனப்பெருக்கம்
மாங்குயில்கள் ஒருதுணை மணம் கொண்டது. பெரும்பாலும் தன் இணையுடன் சேர்ந்து இனப்பெருக்கம் செய்கின்றது. இவை தன் கூடுகளை பெரும்பாலும் 'டிராங்கோ', கீச்சான் மற்றும்  "ஃப்ரையாபேர்ட்ஸ்" பறவைகளின் கூடுகளுக்கருகில் அமைக்கின்றன. இவ்வாறு அமைத்து தங்களை தற்காத்துக்கொள்கின்றன. இதன் கூடுகள் மரத்தின் கிளையில் ஆழமான கிண்ணம் போன்ற வடிவத்தில் தொங்கிக்கொண்டிருக்கும். இதில் இரண்டு அல்லது மூன்று முட்டைகள் இடும். ஆனால் அதிக எண்ணிக்கையாக ஆறு முட்டைகள் கணக்கிடப்பட்டிருக்கின்றது.

### உணவு
மாங்குயில்கள் திறந்த வனப்பகுதிகளில் உயிர் வாழ்கின்றன. இவற்றின் முக்கிய உணவு பழங்கள், பெர்ரி மற்றும் தேன்.

## மேற்கோள்கள்

## மேலும் படிக்கவும்
*

## வெளி இணைப்புகள்

* Internet Bird Collection.com: Oriole videos 

*
பிரீத்தி ஜங்யானி

**பிரீத்தி ஜங்யானி** (Preeti Jhangiani) 1980 ஆகஸ்ட் 18 இல் பிறந்த விளம்பர நடிகை மற்றும் திரைப்பட நடிகை ஆவார். அவர்  "மொஹப்படின்" (2000) மற்றும் "ஆவரா பாகல் தீவானா" (2002) போன்ற படங்களில் தோன்றியதற்காக அறியப்படுகிறார்.

## சுயசரிதை
பிரீத்தி ஜங்யானி மும்பை சிந்தி குடும்பத்தைச் சேர்ந்தவர் ஆவார்.. இவர் முதலில் ராஜ்ஸ்ரீ புரொடக்சன்ஸ் வெளியிட்ட "யே ஹே பிரேம்" என்ற இசைத் தொகுப்பில் நடிகர் அப்பாஸுடன் நடித்தார், இதில் கோலா கரடியின் உருவம் பயன்படுத்தப்பட்டது மிகப் பெரிய வரவேற்பைப் பெற்றது. அதன் பிறகு, இவர் நிர்மா சந்தன சோப் விளம்பரங்கள் மற்றும் பல்வேறு விளம்பரங்களிலும் தோன்றினார்.

இவரது முதல் மலையாளத் திரைப்படம் நடிகர் குஞ்சாக்கொ போபனுடன் "மழவில்லு" என்ற திரைப்படத்தின் மூலம் அமைந்தது. மேலும் நடிகர் பவண் கல்யானுடன் "தம்முடு" மற்றும் நடிகர் பாலகிருஷ்ணாவுடன் "நரசிம்மநாயுடு" போன்ற இரு தெலுங்கு மொழிப் திரைப்படங்களிலும் நடித்துள்ளார். "மொஹப்படின்" (2000) என்ற பாலிவுட் திரைப்படத்தின் மூலம் இந்தித் திரையுலகில் அறிமுகமானார். இவரது அடுத்த இந்திப் படம் "ஆவரா பாகல் தீவானா" (2002) ஒரு நகைச்சுவைப் படமாகும். "சஜ்னா வே சஜ்னா" மற்றும் "பிக்கர் பாய் சென்டிமென்டல்" போன்ற பஞ்சாபித் திரைப்படங்களிலும் நடித்துள்ளார்.
அவரது சமீபத்திய வெளியீடான ராஜஸ்தானி திரைப்படம் "டவ்டோ தி சன்லைட்"டிற்காக ராஜஸ்தான் சர்வதேச திரைப்பட விழாவில் இவருக்கு சிறந்த நடிகை விருது கிடைத்தது. மற்றும் ராஜஸ்தான் திரைப்பட விழாவில் சிறந்த நடிகைக்கான சிறப்பு ஜூரி விருதை வென்றது, திரைப்படம் மிகப் பெரிய வெற்றி பெற்றது. சமீபத்தில் அவர் தி புஷ்கர் லாட்ஜில் தோன்றினார். இவர் தனது திருமணம் மற்றும் தாய்மைக்குப் பிறகு திரைப்படத் துறைக்கு மீண்டும் வருவதாக ப்ரீத்தி 2012 ல் குறிப்பிட்டார்.

## சொந்த வாழ்க்கை
இவர் கோபிந்த் ஜங்யானி மற்றும் மேன்கா ஜங்யானி ஆகிய இருவருக்கும் மகளாவார். 2008 மார்ச் மாதம் 23 ஆம் தேதி நடிகர் பர்வீன் தபாஸை திருமணம் செய்து கொண்டார். இவருக்கு 2011 ஏப்ரல் 11 அன்று ஜெய்வீர் என்ற முதல் மகன் பிறந்தான், பின்னர் , 2016 செப்டம்பர் 27 அன்று தேவ் என்ற இரண்டாவது மகன் பிறந்தான். மும்பையில் உள்ள பாந்த்ராவில் அவரது குடும்பத்தினர் வசிக்கின்றனர்.

## குறிப்புகள்

## வெளி இணைப்புகள்

* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1980 பிறப்புகள்
நெஞ்சிருக்கும் வரை (2006 திரைப்படம்)

***நெஞ்சிருக்கும் வரை*** (*Nenjirukkum Varai*) என்பது 2006 இல் வெளிவந்த தமிழ் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். இத்திரைப்படத்தில் நரேன் மற்றும் புதுமுகம் பூனம் கவுர் ஆகியோர் முக்கிய வேடங்களில் நடித்தனர். சிறீகாந்து தேவா இசையமைத்திருந்தார்.

## நடிகர்கள்

* நரேன் - கணேஷ்
* பூனம் கவுர் - புவனா
* மகாதேவன்
* தலைவாசல் விஜய் - கணேஷ் தந்தை
* கலைராணி - கணேஷ் தாய்
* சஞ்சீவ் 
* நாசர்
* லிவிங்ஸ்டன் - காந்தி
* சிறீமன்
* சுப்பாராஜூ
* சார்லி
* ஆர்த்தி
* கஞ்சா கறுப்பு
* ரேகா வேதவியாஸ் (சிறப்புத் தோற்றம்)
* சீமா (சிறப்புத் தோற்றம்)

## மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:சார்லி நடித்த திரைப்படங்கள்
கரிஷ்மா தன்னா

**கரிஷ்மா தன்னா** (Karishma Tanna) 1983 டிசம்பர் 21 அன்று பிறந்த ஒரு இந்திய திரைப்பட நடிகை, தொலைக்காட்சி நடிகை மற்றும் விளம்பர நடிகர் ஆவார். "குயின்கி சாஸ் பி கபி பாகு தி" , "நாகர்ஜுனா - ஏக் யோதா" மற்றும் "கயமத் கி ராத்" ஆகியவற்றில் நடித்ததற்காக நன்கு அறியப்பட்டவர், 2014 இல் "பிக் பாஸ்" நிகழ்ச்சியின் போட்டியாளராக கலந்து கொண்டு அதில் இரண்டாமிடத்திலும் வந்துள்ளார். மேலும், "சாரா நாச்கே டிக்கா" (2008), "நாக் பாலியே" (2015)  மற்றும் "ஜாலக் டிக்லா ஜா" போன்ற  நிகழ்ச்சிகளிலும் கலந்துகொண்டுள்ளார்.

இவரது பாலிவுட் அறிமுகமான "கிராண்ட் மஸ்தி"க்கு பிறகு, டினா & லோலோ படத்தில் நடித்துள்ளார். அத்துடன் சஞ்சய் தத்தின் வாழ்க்கைத் திரைப்படமான' "சஞ்சூ", என்பதில் ரன்பீர் கபூருக்கு இணையாக நடித்துள்ளார். கலர் தொலைக்காட்சியில் ஒளிபரப்பாகிய ஏக்தா கபூரின் நாகினி 3 தொடரில்"நாகின் ரூகி" என்ற வேடத்தில் நடித்துள்ளார். ஸ்டார் பிளஸ்ஸில் ஒளிபரப்பான "கயாமத் கி ராத்" என்ற தொடரில் கௌரி / வைதேகி என்ற முன்னணி வேடங்களில் நடித்துள்ளார்.
## சொந்த வாழ்க்கை
தன்னா குஜராத்திய குடும்பத்தில் பிறந்து வளர்ந்துள்ளார். இவரது தாயாருடன் வாழ்கிறார் இவரின் தந்தை அக்டோபர் 2012 இல் இறந்தார் 2014 ஆம் ஆண்டில் நடிகர் உபேன் படேலை தன்னா "பிக் பாஸ்" வீட்டிற்குள் சந்தித்தார், பின்னர் அவர்களுக்குத் திருமணம் நிச்சயிக்கப்பட்டது. பிறகு, 2016 ல், அவர்கள் பிரிந்தனர்.

## தொழில்

### தொலைக்காட்சி (2000 முதல் தற்போது வரை)

பாலாஜி டெலிபிலிம்ஸாரின் நெடுந்தொடரான "குயின்கி சாஸ் பி கபி பாகு தி" என்ற நிகழ்ச்சியின் மூலம் தனது நடிப்புத் தொழிலை துவங்கினார். அத்தொடரில் (ஜூலை 2000 முதல் 2008 நவம்பர் வரை), இவர் இந்து என்ற கதாபாத்திரத்தில் நடித்தார். பாலாஜி டெலிபிலிம்ஸ் நாடக தயாரிப்பான " கஹி டூ மிலேங்கே" (நவம்பர் 2002 -2003 என்ற தொடரிலும் நடித்துள்ளார்.. "கோய் தில் மெயின் கே" (டிசம்பர் 2003 - பிப்ரவரி 2005) என்ற தொலைக்காட்சித் தொடரில் கிருத்திகா என்ற வேடத்தில்  நடித்தார்.

2010 ஆம் ஆண்டு ஜூலை மாதம் ஒளிபரப்பப்பட்ட ஒரு மாயாஜால தொலைக்காட்சி நிகழ்ச்சியான "இந்தியாவின் மேஜிக் ஸ்டார்" என்பதில் பங்கேற்றார். "பால் வீர்" என்ற குழந்தைகளுக்கான தொலைக்காட்சி நிகழ்ச்சியில் "ராணி பாரி" என்ற பாத்திரத்தில் தோன்றியுள்ளார். செப்டம்பர் 2014 இல் "கலர்" தொலைக்காட்சி நடத்திய பிரபலமான சர்ச்சைக்குரிய "பிக்பாஸ் 8 " நிகழ்ச்சியில் பிரபலமான போட்டியாளராகத் திகழ்ந்த தன்னா, அந்த வீட்டில் 4 மாதங்கள் கழித்து ஒரு இறுதிப் போட்டியாளராகவும் , இரண்டாவது இடத்திலும் வந்தார்.

### படங்களில் அறிமுகம் (2005 முதல் தற்போது வரை)
தன்னா "தோஸ்தி: பிரன்ட்ஸ் பாரெவெர்" என்ற பாலிவுட் படத்தில் "நந்தினி தப்பார் "என்ற பாத்திரத்தில் டிசம்பர் 2005இல் அறிமுகமானார். கன்னடத் திரையுலகில் "ஐ ஆம் சாரி மாத் பன்னி பிரீத்சோனா" என்ற படத்தின் மூலம் "சேத்தனா" பெயர் கொண்ட வேடத்தில் அறிமுகமானார். இப்படம் ஜூன் 2011இல் வெளிவந்தது. செப்டம்பர் 2013 இல், "கிராண்ட் மஸ்தி" என்ற ஒரு பாலிவுட் பாலியல் நகைச்சுவைத் திரைப்படத்தில் நடித்துள்ளார்.. இது 2004இல் வெளிவந்த "மஸ்தி" படத்தின் தொடர்ச்சியாகும். மேலும், "ஸ்டேபிரீ", "லைப்பாய்" (சோப்) மற்றும் "நிர்மா" உட்பட பல தொலைக்காட்சி விளம்பரங்களில் தன்னா நடித்துள்ளார்.

## குறிப்புகள்

## வெளி இணைப்புகள்

* 
*   
* 
* 

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
மனிதன் மாறவில்லை

**மனிதன் மாறவில்லை** (***Manithan Maravillai***) அலூரி சக்ரபாணி இயக்கத்தில், 1962 ஆம் ஆண்டு வெளியான இந்தியத் தமிழ் நகைச்சுவைத் திரைப்படமாகும். ஜெமினி கணேசன், சாவித்திரி, அக்கினேனி நாகேஸ்வர ராவ், ஜமுனா, எஸ். வி. ரங்கராவ் மற்றும் பலர் நடித்துள்ளனர். பி. நாகி ரெட்டி மற்றும் அலூரி சக்ரபாணி தயாரிப்பில், கண்டசாலா இசை அமைப்பில், 8 ஜூன் 1962 ஆம் தேதி வெளியான இந்தத் திரைப்படம் வியாபார ரீதியாக தோல்வி அடைந்தது.

## நடிகர்கள்
ஜெமினி கணேசன், சாவித்திரி, அக்கினேனி நாகேஸ்வர ராவ், ஜமுனா, எஸ். வி. ரங்கா ராவ், சுந்தரி பாய், கே. சக்ரபாணி, எல். விஜயலட்சுமி, ராஜா, லட்சுமி பிரபா, ராஜகாந்தம், ராமச்சந்திரன், நாகேஷ், செருகளத்தூர் சாமா.

## கதைச்சுருக்கம்
கணவரை இழந்த சுப்பம்மா  (சுந்தரி பாய்), தன் மகள் சரோஜா (ஜமுனா), மகன் பிரபாகர் (ராஜா) மற்றும் மூத்த தாரத்து மகள் லட்சுமி (சாவித்ரி),  ஆகியோருடன் வசதியாக வாழ்ந்து வருகிறார். லட்சுமியை வேலையாள் போலவே நடத்துகிறார் சுப்பம்மா. சிதம்பரனாரின் இரு மகன்களில் ஒருவரை சரோஜாவுக்கு மணமுடிக்க விரும்புகிறார் சுப்பம்மா. அவரின் தம்பி குப்புசாமி, சிறையில் இருக்கும் தன் மகன் பூபதியுடன் சரோஜாவை மணமுடிக்க விரும்பினார்.

சுப்பம்மாவிற்கு பாடம் புகட்ட முடிவுசெய்து, சிதம்பரனாரும் இருமகன்களும் சேர்ந்து நாடகமாடி, மூத்த மகன் பஞ்சாச்சரம் (ஜெமினி கணேசன்) லக்ஷ்மியை மணக்கிறான்.

சரோஜாவை பிரபாகருக்கு திருமணம் செய்ய ஆசை படுகிறார் சுப்பம்மா. ஆனால் பிரபாகரன் பத்மாவை விரும்புகிறான். பின்னர், பிரபாகர் குடிக்கு அடிமையானவன் என்பது தெரியவர பிரச்சனைகள் அதிகமாயின. இறுதியில், சரோஜாவை யார் திருமணம் செய்தார்? சுப்பம்மா மனம் திருந்தினாரா? போன்ற கேள்விகளுக்கு விடை காணுதலே மீதிக் கதையாகும்.

## ஒலிப்பதிவு
இப்படத்திற்கு கண்டசாலா இசை அமைத்தார். தஞ்சை என். ராமையா மற்றும் கண்ணதாசன் பாடல் ஆசிரியர்கள் ஆவர்.

## தயாரிப்பு
தெலுகில் என். டி. ராமராவ் நடித்த வேடத்தில், ஜெமினி கணேசன் நடித்திருந்தார். மார்கஸ் பார்ட்லேய் ஒளிப்பதிவு செய்தார்.

## வரவேற்பு
திரைக்கதை, இயக்கம், முன்னணி நடிகர்களின் நடிப்பு ஆகியவை நன்கு பாரப்பட்டிருந்தாலும், வியாபார ரீதியாக தோல்வியை தழுவியது.

## மேற்கோள்கள்

## வெளி-இணைப்புகள்
* https://www.imdb.com/title/tt0157970/

பகுப்பு:1962 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:சாவித்திரி நடித்த திரைப்படங்கள்
சரகப்பள்ளி

**சரகப்பள்ளி** (Saragapalli)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். இந்த ஊரானது சாரகப்பள்ளி ஊராட்சிக்கு உட்டபட்டது.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 66 கிலோமீட்டர் தொலைவிலும், மாநிலத் தலைநகரான சென்னையில் இருந்து 329 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 709 வீடுகள் உள்ளன. கிராமத்தின் மொத்த மக்கள் தொகையானது	2,862 ஆகும். இதில் ஆண்கள் எண்ணிக்கை  1,451, பெண்களின் எண்ணிக்கை 1,411 என உள்ளது. மக்களின் கல்வியறிவு விகிதமானது 59.8 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 %-ஐ விடக்குறைவு ஆகும்.

## ஊரில் உள்ள கோயில்கள்
* சாரகப்பள்ளி அனுமந்தராய சுவாமி கோயில் 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சிம்ம கர்ஜனை

***சிம்ம கர்ஜனை*** (கன்னடம்: ಸಿಂಹ ಘರ್ಜನೆ; English: Roar of the lion) என்பது 1983 இல் வெளிவந்த கன்னடத் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். ஏ. ஆர். ராஜூ தயாரித்துள்ளார்.

விஷ்ணு வரதன், விஜயசாந்தி, கல்யாண் குமார் மற்றும் ஊர்வசி ஆகியோர் முக்கிய கதாபாத்திரங்களில் நடித்திருக்கின்றனர். செல்லபில்லா சத்யம் இசையமைத்துள்ளார்.

## கதாப்பாத்திரம்

*விஷ்ணுவர்தன்
*விஜயசாந்தி
*கல்யாண் குமார்
*ஊர்வசி
* சாரதா
*ஜெய் ஜெகதீஸ்
*தினேஷ்
*எம். எஸ். உமேஷ்
* சங்கர்
*அனுராதா
* ஜெயலட்சுமி
*லீலாவதி  கௌரவத்தை தோற்றம்
*சுந்தர் கிருஷ்ணா யுஆர்எஷ் கௌரவத்தை தோற்றம்
* ராஜ் ஆனந்த் கௌரவத்தை தோற்றம்

## ஆதாரங்களும் மேற்கோள்களும்

## வெளி இணைப்புகள்
* 

பகுப்பு:1983 கன்னடத்  திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:இந்தியக் கன்னடத் திரைப்படங்கள்
நீதியின் மறுபக்கம்

***நீதியின் மறுபக்கம்*** (English: *The other side of justice*) என்பது 1985 தமிழ் அதிரடித் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். ஷோபா சந்திரசேகர் தயாரித்துள்ளார். இத்திரைப்படத்தில் விஜயகாந்த், ராதிகா சரத்குமார், வடிவுக்கரசி மற்றும் வி. கே. ராமசாமி ஆகியோர் முக்கிய கதாபாத்திரங்களில் நடித்திருக்கின்றனர். இப்படத்திற்கு  இளையராஜா இசையமைத்துள்ளார்.

## நடிகர்கள்
*விஜயகாந்த்
*ராதிகா சரத்குமார்
* அனுராதா
*வடிவுக்கரசி
*வி. கே. ராமசாமி
*செந்தில்
*ஒய். விஜயா
* செந்தாமரை
*ராதாரவி
*ஜெய்சங்கர்
*வினு சக்ரவர்த்தி
*மேஜர் சுந்தரராஜன்
*எஸ். ஏ. சந்திரசேகர்

## மேற்கோள்கள்

## வெளி இணைப்புகள்
* 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
எனக்கு நானே நீதிபதி

***எனக்கு நானே நீதிபதி*** (English: I'm my own judge) என்பது 1986 தமிழ் அதிரடி திரைப்படம் ஆகும். இதனை  எஸ். ஏ. சந்திரசேகர் இயக்கியுள்ளார். இதனை விஜயகாந்த், ஜீவிதா, ஜெய்சங்கர் மற்றும் லட்சுமி ஆகியோர் முக்கிய கதாபாத்திரங்களில் நடித்திருக்கின்றனர். இப்படத்திற்கு இளையராஜா இசையமைத்துள்ளார்.

## நடிகர்கள்
*விஜயகாந்த்
*ஜீவிதா
*ஜெய்சங்கர்
*லட்சுமி
*மேஜர் சுந்தரராஜன்
*வினு சக்ரவர்த்தி
*செந்தில்
*அனுராதா

## மேற்கோள்கள்

## வெளி இணைப்புகள்
* 
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பரதன் (1992 திரைப்படம்)

**பரதன்** (*Bharathan*) 1992 ஆம் ஆண்டு விஜயகாந்த் மற்றும் பானுப்ரியா நடிப்பில், இளையராஜா இசையில், சபாபதி தட்சிணாமூர்த்தி இயக்கத்தில், ஏ. எஸ். இப்ராகிம் ராவுத்தர் தயாரிப்பில் வெளியான தமிழ் திரைப்படம். இப்படம் இந்தியில் *காயல்* என்ற பெயரில் சன்னி தியோல் மற்றும் மீனாட்சி சேஷாத்ரி நடிப்பில் மறுஆக்கம் செய்யப்பட்டது.

## கதைச்சுருக்கம்

பரத் (விஜயகாந்த்) சிறையிலிருக்கும் மரணதண்டனைக் கைதி.

பரத்தின் கடந்த காலம்: பரத் இந்துவைக் (பானுப்ரியா) காதலிக்கிறான். அவனது அண்ணன் ராம்குமார் (எஸ். பி. பாலசுப்பிரமணியம்) மற்றும் அண்ணி ஜானகி (சங்கீதா). பரத் ஒரு அரசுப்பணியில் சேரவேண்டுமென்று ராம்குமார் விரும்புகிறார். ஆனால் பரத் குத்துச்சண்டை வீரராக விரும்புகிறான்.

திடீரென்று ஒருநாள் ராம்குமார் காணாமல் போகிறார். பரத் அவரை எங்கு தேடியும் கிடைக்கவில்லை. ராம்குமாருக்கு என்னவானது என ராம்குமாரின் வேலைக்காரன் (சந்திரசேகர்) பரத்திடம் கூறுகிறான். தொழிலதிபர் கங்காதரன் (ஆனந்தராஜ்) ராம்குமாருக்கு தொழில்ரீதியாக உதவுகிறான். இதனால் ராம்குமார், கங்காதரனிடம் நன்றியோடு பழகுகிறான். இதை சாதகமாக எடுத்துக்கொள்ளும் கங்காதரன், ராம்குமாரின் நிறுவனத்தை தன் சட்ட விரோத செயல்களுக்கு பயன்படுத்துகிறான். இதைக் காவல்துறைக்குத் தெரிவிக்க முயலும் ராம்குமாரை கங்காதரன் கடத்துகிறான். தன் அண்ணன் இருக்கும் இடமறிந்து அவரை மீட்கச்செல்கிறான் பரத். ஆனால் ராம்குமாரைக் கொன்று அந்தப் பழியை பரத் மீது சுமத்தி அவனை சிறைக்கு அனுப்புகிறான் கங்காதரன். பரத்தின் வழக்கறிஞரான விஸ்வநாதனும் கங்காதரனுடன் இணைந்து அவனுக்கு மரண தண்டனை பெற்றுத்தருகிறார்கள். ஜானகி தற்கொலை செய்துகொள்கிறாள்.

நிகழ்காலம்: சிறையிலிருந்து தப்பிக்கும் பரத் தனக்கு துரோகம் செய்த வழக்கறிஞர் விஸ்வநாதனைக் கொல்கிறான். கங்காதரனைப் பாதுகாக்க காவல் அதிகாரி ஜான்சன் (நெப்போலியன்) நியமிக்கப்படுகிறார்.  பரத் நிரபராதி என்ற உண்மை தெரியவருகிறது. எனவே கங்காதரனைக் கொலைசெய்யவிடாமல் தடுத்து பரத்தை நீதிமன்றத்தில் நிரபராதி என்று நிரூபித்து விடுதலை பெற்றுத்தர எண்ணுகிறார். ஆனால் இந்துவைக் கடத்திய கங்காதரனிடமிருந்து அவளை மீட்கும் பரத், கங்காதரனைக் கொன்று பழிதீர்க்கிறான்.

## நடிகர்கள்

* விஜயகாந்த் - பரதன் 
* பானுப்ரியா - இந்து 
* எஸ். பி. பாலசுப்பிரமணியம் - ராம்குமார் 
* ஆனந்தராஜ் - கங்காதரன் 
* நெப்போலியன் - ஜான்சன் 
* சங்கீதா - ஜானகி 
* சந்திரசேகர் - ராம்குமாரிடம் வேலைசெய்பவர் 
* வாசு விக்ரம் - கைதி 
* ஆர். சுந்தர்ராஜன் 
* ஸ்ரீவித்யா - லட்சுமி 
* பொன்னம்பலம்
* ஸ்ரீஹரி - உத்தம்சிங் 
* பிரபுதேவா - சிறப்புத் தோற்றம் 
* டிஸ்கோ சாந்தி - பாடலுக்கு நடனம்

## இசை

படத்தின் இசையமைப்பாளர் இளையராஜா.

## மேற்கோள்கள்


பகுப்பு:அறிமுக இயக்குநர் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
திருமணம் (2019 திரைப்படம்)

**திருமணம் சில திருந்தங்களுடன்**  (சுருக்கமாக **திருமணம்** எனவும் குறிக்கப்படுகிறது) (***Thirumanam Sila Thiruthangaludan*** also simply known as ***Thirumanam***) என்பது 2019 ஆண்டைய இந்திய தமிழ் குடும்ப காதல் நாடகத் திரைப்படமாகும். இப்படத்தை சேரன் எழுதி இயக்கி, முக்கிய பாத்திரத்தை ஏற்று நடித்துள்ளார். இப்படத்தின் முதன்மைப் பாத்திரங்களை உமாபதி ராமையா, காவியா சுரேஷ், சேரன் தம்பி ராமையா, எம். எசு. பாசுகர், சுகன்யா , மனோபாலா ஆகியோர் ஏற்று நடித்துள்ளனர். இப்படமானது பிரேம்நாத் சிதம்பரத்தின் தயாரிப்பு நிறுவனமான பிரனிஷ் இண்டர் நேசனல் மூலமாக தயாரித்துள்ளது. படத்துக்கு சித்தார்த் விபின் இசையமைத்துள்ளார். ஒளிப்பதிவை ராஜேஷ் யாதவ் மேற்கொண்டுள்ளார்.

## நடிகர்கள்

* உமாபதி ராமையா மகேசாக
* காவியா சுரேஷ் ஆதிராவாக
* தம்பி ராமையா குமரகுருவாக
* சேரன் அறிவுடைநம்பியாக 
* சுகன்யா  மனோண்மணியாக
* ஜெயப்பிரகாசு விஜயகுமாராக
* மனோபாலா நரசிம்மாச்சாரியாக
* பாலா சரவணன்  சரவணனாக
* எம். எசு. பாசுகர் அருணாச்சலமாக
* அனுபமா குமார்
* ஆதிரா பாண்டிலட்சுமி வடிவாம்பாளாக
* வெங்கட் ரங்கநாதன்

## தயாரிப்பு
இந்தப் படத்திற்கான அதிகாரப்பூர்வ அறிவிப்பானது இயக்குநர் சேரனால் 2018 ஆம் ஆண்டில் மணியார் குடும்பம் படத்தின் இசை வெளியீட்டு விழாவில் வெளியிடப்பட்டது. இயக்குநர், நடிகர் தம்பி ராமையாவின் மகனான உமாபதி ராமையாவை இப்படத்தில் நடிக்கவைப்பதாக தனது திட்டத்தையும் சேரன் வெளியிட்டார்.  *[[ஜேகே எனும் நண்பனின் வாழ்க்கை]]* (2015) படத்தை இயக்கியதற்குப் பின்னர் நான்கு ஆண்டுகள் இடைவெளிக்குப் பிறகு சேரனின் இயக்கத்தில் இப்படம் வெளிவந்துள்ளது. இப்படத்தின் பெயரான *திருமணம்* என்பதுடன் அடிச்சேர்க்கையாக *சில திருத்தங்களுடன்* என்ற சொல் இணைக்கப்பட்டுள்ளது. இது இளங் காதலர்களுக்கான திருமண ஏற்பாட்டில் திருமணத்திற்கு பணத்தை சிக்கனமாக செலவழிப்பது தொடர்பாக ஏற்படக்கூடிய மன வருத்தத்தால் திருமணத்தில் ஏற்படும் சிக்கலைக் குறிப்பதாக உள்ளது.

## இசை
இப்படத்துக்கான இசையமைப்பை சித்தார்த் விபின் மேற்கொண்டுள்ளா்.

* ஆசைய சொல்ல - ஜகதீஷ், பிரியங்கா நாராயணன்
* இறைவா நிய்யே - சரண்யா சீனிவாஸ்
* எத்தனைக் கனவு - அபர்ணா, ஜகதீஷ், சுவாகதா
* வராமலே - ஜகதீஷ்

## வணிகம்
இந்த படத்தின் அதிகாரப்பூர்வ டீசர் 2018 திசம்பர் 12, அன்று வெளியானது. மேலும் அதாகாரப்பூர்வ முன்னோட்டமானது 2018 சனவரி 26 அன்று வெளியானது. படத்தின் தலைப்பையும், சுவரொட்டியையும் 2018 திசம்பர் 12 அன்று நடிகர் விஜய் சேதுபதி வெளியிட்டார்.

## வெளியீடும் வரவேற்பும்
*திருமணம்* படத்துக்கு தணிக்கை வாரியத்தால் "U" சான்று வழங்கப்பட்டது.

## மேற்கோள்கள்

## வெளி இணைப்புகள்

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:சேரன் இயக்கிய திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
சையிது முகமது அண்ணாவியார்

**சையிது முகமது அண்ணாவியார்** என்பவர் 18ஆம் நூற்றாண்டில் வாழ்ந்த தமிழ்ப் புலவராவார். அண்ணாவியார் மதுரையில் செய்கு மீரான் லெப்பை என்வருக்கு மகனாக பிறந்தவர்.
## வரலாறு
சையிது முகமது தன் இளம் வயதிலேயே பெற்றோரை இழந்தார். இதனால் மதுரையை விட்டு மதுக்கூர் என்னும் ஊருக்கு வந்து சேர்ந்தார். அ்வ்வூரில் இருந்த முசுலீம்களின் ஆதரவில் திருக்குர்ஆனையும், பல சமய நூல்களையும் கற்றார். தமிழை நன்கு கற்கவேண்டி மதுக்கூரையடுத்த மூத்தக் குறிச்சி என்னும் சிற்றூரில் திண்ணைப் பள்ளிக்கூடம் வைத்திருந்த வாணிய செட்டியார் ஒருவரிடம் கல்வி கற்றார். பின்னர் நாகூர் சென்ற சையிது முகமது, அங்கு இருந்த வழுத்தூர் ஷெய்க் வகாபுத்த்தீன் சாகிபு என்பவரின் நன்பரானார். அவர் சொல்லைக் கேட்டு தனது சடாமுடியை களைந்து அவரிடம் தீட்சைப் பெற்று அவரை ஆண்ம குருவாக ஏற்றுக் கொண்டார். பின்னர ஐயம்பேட்டை வந்த சையிது முகமது அங்கு பள்ளிக்கூடம் வைத்து பல மாணவர்களுக்கு கற்பித்து அதனால் அண்ணாவியார்  எனப் பெயர் பெற்றார். அதாராம்பட்டினம் முசுலீம்களின் அழைப்பை ஏற்று அங்கு சென்று வாழ்ந்தார்.

## இலக்கியப் பணிகள்
சையிது முகமது அண்ணாவியார் கி.பி. 1717இல் *அலிநாமா* என்ற காவியத்தை இயற்றி, அரங்கேற்றம் செய்தார். மேலும் இவர் பத்து புராணங்களை பாடியுள்ளார். இவர் பாடிய நூல்களில் குறிப்பிடத்தக்கது *சாந்தாதியசவமகம்* என்பதாகும். இது மகாபாரதத்து அசுவமேத பர்வதத்தைப் பொருளாகக் கொண்டது. இத நாலாயிரம் செய்யுட்களைக் கொண்டது. இவரின் இந்த நூல் உள்ள 1370 செய்யுளைக் கொண்ட முழுமையற்ற பிரதி ஒன்று உ. வே. சாமிநாதையர் நூலகத்தில் உள்ளது. அது கிடைத்த அளவிலேயே பதிப்பிக்கப்பட்டுள்ளது. மேலும் இவர் *சுப்பிரமணியர் பிரசன்னப் பதிகம்* என்று பதினான்கு செய்யுள்களையும் இயற்றியுள்ளார். இவர் தம் 65ஆம் வயதில் இறந்தார். இவரது உடல் அதிராம்பட்டினத்துப் பள்ளிவாசலின் வடக்குப் பக்கத்தில் அடக்கம் செய்யப்பட்டது. 
## மேற்கோள்கள்

பகுப்பு:மதுரை மக்கள்
பகுப்பு:தமிழ்ப் புலவர்கள்
பகுப்பு:தமிழ் முசுலிம் நபர்கள்
சிறீ கிருஷ்ணா ஆதித்யா கலை அறிவியல் கல்லூரி

**சிறீ கிருஷ்ணா ஆதித்யா கலை அறிவியல் கல்லூரி** (*Sri Krishna Adithya College of Arts and Science*) என்பது தமிழ்நாட்டில் கோயம்புத்தூர் மாவட்டத்தில் செயற்பட்டுவரும் தனியார் கலை அறிவியல் கல்லூரியாகும். இக்கல்லூரி பாரதியார் பல்கலைக்கழகத்தின் இணைவு பெற்றதாகும். இக்கல்லூரியானது 2015ஆம் ஆண்டில் சிறீ கிருஷ்ணா கல்வி அறக்கட்டளையால் தொடங்கப்பட்டது. இக்கல்லூரியில் 2019 ஆண்டு காலகட்டத்தில் 3,000க்கும் மேற்பட்ட மாணவர்கள் பயின்றுவருகின்றனர்.

## பாடப்பிரிவுகள்
இக்கல்லூரியில் 2019 ஆண்டில் இளநிலை வணிகவியல் சார்ந்த ஒன்பது பாடப்பிரிவுகளும், கணினி அறிவியல் சார்ந்த நான்கு துறைகளும், இளநிலை படிப்பில் உளவியல், ஆங்கில இலக்கியம், கணிதவியல் ஆகிய பாடப்பிரிவுகளும் தொடங்கப்பட்டன.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

## வெளி இணைப்புகள்
கல்லூரியின் இணையப் பக்கம் 

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்‎
நகரம் மறுபக்கம்

**நகரம் மறுபக்கம்** (Nagaram Marupakkam) என்பது 2010 ஆம் ஆண்டில் வெளிவந்த இந்தியத் தமிழ்-மொழி அதிரடித் திரைப்படம் ஆகும். இந்தத் திரைப்படத்தை சுந்தர் சி. இயக்கி, தயாரித்து மற்றும் கதாநாயகனாகவும் நடித்துள்ளார். இந்த படத்தை அவினி சினிமேக்ஸ் நிறுவனத்தின் கீழ் நடிகை குஷ்பூ தயாரிக்க, அனுயா பகவத், வடிவேலு, போஸ் வெங்கட், ஜார்ஜ் விஷ்ணு, சுலில் குமார், பொன்னம்பலம் மற்றும் விச்சு விசுவநாத் போன்ற பலர் நடித்துள்ளனர்.

இப்படம் நான்கு ஆண்டுகளுக்குப் பிறகு சுந்தர் சி.யின் இயக்கத்தில் 19 நவம்பர் 2010 அன்று வெளியானது, மற்றும் இது 1993 ஆம் ஆண்டு வெளியான அமெரிக்கத் திரைப்படமான 'கார்லிட்டோஸ் வே' என்ற படத்தை அடிப்படையாகக் கொண்டது. இந்த திரைப்படத்தின் நகைச்சுவை காட்சிகள் மற்றும் வடிவேலுவின் "ஸ்டைல் பாண்டி" என்ற நகைச்சுவை கதாபாத்திரத்தின் சித்தரிப்புக்காக மிகவும் பிரபலமானது.

## கதைச்சுருக்கம்
குற்றவாளி செல்வம் (சுந்தர் சி.) தண்டனை காலம் முடிய வெளியே வருகிறான். தவறுகளை தவிர்த்து நல்ல வாழ்வு வாழ வேண்டும் என்று முடிவு செய்கிறான். அந்நிலையில், ஹைதெராபாத்தில் அவனுக்கு வேலை ஒன்றுக் கிடைக்கிறது. அங்கே, நாட்டிய மங்கை பாரதியை சந்திக்கிறான். பின்னர், அவள் வசம் காதலும் கொள்கிறான். நல்லவனாக வாழ முயற்சித்தாலும், அவன் செய்த கடந்த கால தப்புகள் அவனை விடாமல் துரத்த துவங்கின. அவைகளிலிருந்து தப்பித்து சமாளித்து எவ்வாறு நல்லவனாக செல்வம் வாழ்ந்தான் என்பதே மீதிக் கதையாகும்.

## நடிகர்கள்
* சுந்தர் சி. - செல்வம்
* அனுயா பகவத் - பாரதி
* வடிவேலு - ஸ்டைல் பாண்டி
* போஸ் வெங்கட் - சக்கர பாண்டி
* ஜார்ஜ் விஷ்ணு - தாமு
* சுலில் குமார் - காசி
* பொன்னம்பலம் - 'தல வேட்டி' தங்கராசு
* விச்சு விசுவநாத் - 'கூடல் புடுங்கி' கோவிந்தன்
* பெசன்ட் ரவி - 'கால் வெட்டி' கருப்பையா
* விட்டல் ராவ் - அண்ணாச்சி
* சித்ரா ஷெனாய் - பாரதியின் அம்மாவும் அண்ணாச்சியின் இரண்டாவது மனைவியும்
* நளினி - அண்ணாச்சியின் முதல் மனைவி
* வி. எஸ். ராகவன் - சேத்
* ஆர். எஸ். சிவாஜி - டைரக்டர்
* கிரேன் மனோகர் - பாண்டியின் உதவியாளர்
* வாசு - - பாண்டியின் உதவியாளர்
* கௌதம் சுந்தர்ராஜன் - அண்ணாச்சியின் மகன் 
* என்னத்த கண்ணையா
* மனோ - நாயுடு
* ஜி. சீனிவாசன் - காதர் பாய்
* கௌதமி வேம்புநாதன் - வீட்டு உரிமையாளராக (மாமி)
* பாஸ்கி - இன்ஸ்பெக்டர் வெங்கடேசன்
* விகாஸ் ரிஷி - அன்வரர் 
* ஷோபனா
* கிருஷ்ணமூர்த்தி
* முத்துக்காளை
* பாவா லட்சுமணன் - பாண்டியின் உதவியாளராக 
* வேல்முருகன் - கரடி
* சக்திவேல் - ஐயர் 
* வெங்கல் ராவ் - லாரி டிரைவர் 
* மரியம் சகாரியா - குத்தாட்டப் பாடல்

## ஒலிப்பதிவு
இந்த திரைப்படத்தில் மொத்தம் 6 பாடல்கள் ஆகும், அணைத்து பாடல்களையும் எழுதியவர் வைரமுத்து ஆவார். தமன் என்பவர் இசையமைத்துள்ளார். பாடல்கள் யாவும் திங்க் மியூசிக் என்ற நிறுவனம் வாயிலாக வெளியானது.

## வரவேற்பு
சுந்தர்.சி பாணியிலிருந்து வேறுபட்ட திரைப்படமாக அமைந்ததாகவும், பலத் திருப்பங்களை கொண்ட விறுவிறுப்பான காட்சிகளை கொண்டதாகவும், அங்கும் இங்கும் சில தவறுகள் இருந்தாலும் அருமையாக திரைப்படமாக இருந்ததாகவும் விமர்சனம் செய்யப்பட்டன. *Sify* wrote "It is engrossing and moves like a thriller, with rapid twists and turns leading to a stunning climax".

## மேற்கோள்கள்

## வெளி இணைப்புகள்
* 

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமன் இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:சுந்தர் சி இயக்கிய திரைப்படங்கள்
வெ. இலட்சுமிபாய்

**வெங்கட்ராமன் இலட்சுமிபாய்** (*Venkatraman Lakshmibai*) என்பவர் ஓர் இந்தியக் கணிதவியலாளர் ஆவார். போசுட்டனிலுள்ள வடகிழக்குப் பல்கலைக் கழகத்தில் இவர் கணிதவியல் பேராசிரியராகப் பணியாற்றினார். இயற்கணிதக் குழுக்கள் மற்றும் பிரதிநிதித்துவக் கோட்பாடு குறித்த இயற்கணித வடிவியல் பிரிவில் இவர் ஆய்வுகள் மேற்கொண்டார் . குறிப்பாக இவற்றில் சுகூபெர்ட் வகைகள் மற்றும் கொடி வகைகள் உள்ளிட்டவை அடங்கும்.

டாடா அடிப்படை ஆராய்ச்சி நிறுவனத்தில் இலட்சுமிபாய் 1976 ஆம் ஆண்டு சாரா பில்லேயுடன் சேர்ந்து தன்னுடைய முனைவர் பட்டத்தைப் பெற்றார் . அவர் சுகூபெர்ட் வகைகள் தனிக்கட்டுரையின் இணை ஆசிரியர் ஆவார் . மேலும், இவர் யசுட்டின் பிரௌனுடன் சேர்ந்து இரண்டு கொடி வகைகள் வகை தனிக் கட்டுரைகளுக்கு இணை ஆசிரியராக இருந்தார். வடிவியலிம் இரு திசைப்பயன் விளைவு , சேர்வியல் மற்றும் பிரதிநிதித்துவ கோட்பாடு, கிராசுமேனியன் வகை வடிவியல் மற்றும் பிரதிநிதித்துவம் –கோட்பாட்டு அம்சங்கள் என்பவை அவ்விரண்டு தனிக்கட்டுரைகளாகும் .  
2012 ஆம் ஆண்டில் அமெரிக்க கணிதவியல் சங்கத்தின் தொடக்க உறுப்பினர்களில் ஒருவராக இலட்சுமிபாய் தேர்ந்தெடுக்கப்பட்டார் .

## மேற்கோள்கள்

## புற இணைப்புகள்
*
*Home page

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:இந்தியப் பெண் கணிதவியலாளர்கள்
எக்ஸ்-மென்

**எக்ஸ்-மென்** (*X-Men*) என்பது *[[மார்வெல் காமிக்ஸ்]]* என்ற அமெரிக்க வரைகதை நூலில் சூப்பர் ஹீரோ வகையான ஒரு கற்பனை பாத்திரக் குழுவைக் குறிக்கும். எழுத்தாளர் ஸ்டான் லீ மற்றும் கலைஞர்/ இணை எழுத்தாளர் ஜாக் கிர்பி ஆகிய இருவரும் இதை படைத்தனர் , செப்டம்பர் 1963 வாக்கில் "தி எக்ஸ்-மென்" #1 கதாபாத்திரங்களை வரைய

ஆரம்பித்தனர். அவர்கள் மார்வெல் காமிக்ஸின் மிகவும் அங்கீகரிக்கப்பட்ட மற்றும் வெற்றிகரமான அறிவார்ந்த பண்புகளில் ஒன்றாக உள்ளனர், பின்னர் எக்ஸ் மென் தொலைக்காட்சி நிகழ்ச்சிகள், திரைப்படம், மற்றும் எக்ஸ்-மென் வீடியோ விளையாட்டுகள் ஆகியவை வெளி வந்தன.

பெரும்பாலான எக்ஸ் மென் பாத்திரங்கள் மரபு பிறழ்ந்தவர்களாகவே படைக்கப்பட்டனர். எக்ஸ் ஜீன் மூலம் செயல்படுத்தப்படும் மனிதநேய திறன்களைக் கொண்டு பிறந்த மனிதர்களின் ஒரு பாத்திரவம். மனிதர்கள் மற்றும் மரபு பிறழ்ந்தவர்களுக்கிடையிலான சமாதானத்திற்கும் சமத்துவத்துக்கும் எக்ஸ் மென் தொடுக்கும் போராட்டமே இதில் பரவலாக உள்ளது. அவர்கள் பேராசிரியர் எக்ஸ் என்றும் அறியப்படும் சார்லஸ் சேவியர் மூலம் கட்டுப்படுத்தப் படுகின்றனர். சக்தி வாய்ந்த டெலிபதியின் மூலம் அவரால் அவர்களை மனதில் கட்டுப்படுத்தவும் அவர்களின் மனதை படிக்கவும் முடியும், அவர் காந்தப்புலங்களை கையாளவும் கட்டுப்படுத்தவும் திறன் கொண்ட ஒரு சக்திவாய்ந்த கழகம் மற்றும் மரபுபிறழ்ந்த சகோதரர்களின் தலைவர் ஆவார். மரபுபிறழ்ந்தவர்களுக்கும் மனிதர்களுக்கும் இடையிலான உறவைப் பற்றிய இருவேறு கருத்துக்களையும் தத்துவங்களையும் இருவரும் எதிர்க்கின்றனர். முன்னவர்களான மரபு பிறழ்ந்தவர்களுக்கும் மனிதர்களுக்கும் இடையே சமாதானத்திற்கும் புரிந்துணர்விற்கும் எதிராக செயல்படுபவர், பிந்தையவர்கள் மனிதர்களுக்கு அச்சுறுத்தலாகக் கருதுகின்றனர் மற்றும் அவர்களுக்கு எதிராக ஒரு ஆக்ரோஷ அணுகுமுறையை எடுத்துக்கொள்வதாக நம்புகின்றனர், எக்ஸ்-மெனுடன் அவ்வப்போது பணிபுரியும் வேலையை அவர் கண்டுபிடித்தார்கள்.

பேராசிரியர் எக்ஸ் என்பவர் சேவியர் பள்ளிக்கூடத்தை நிறுவியவர் என்பது குறிப்பிடத்தக்கது  இது நியூயார்கிலுள்ள சேலம் வடக்கு வெஸ்ட்ஸெஸ்டர் கவுண்டி மையத்திற்கு உலகெங்கிலும் இருந்து மரபு பிறழ்ந்தவர்களைத் திரட்டுகிறது, எக்ஸ் - மேன்சன் என்பது எக்ஸ் மென் பயிற்சி எடுக்கும் தளமாக உள்ளது. செப்டம்பர் 1963 இல் தோன்றிய எக்ஸ்-மேன் நிறுவனங்களில் அப்போதிருந்து, பல நாடுகளிலிருந்து பல மாறுபட்ட மரபு பிறழ்ந்தவர்களும், மாறுபட்ட பின்னணிகள் கொண்டவர்களும் எக்ஸ்-மென் உறுப்பினர்களாக இருந்தனர்.

## பின்னணி மற்றும் உருவாக்கம்
I1963 ஆம் ஆண்டில், "அமேசிங் பேண்டஸி" மற்றும் சிலந்தி மனிதன் ஆகியவற்றின் வெற்றியைத் தொடர்ந்து , மேலும் த ஹல்க், தோர், அயன் மேன், மற்றும் பென்ட்டாஸ்டிக் போர் , ஸ்டான் லீ போன்ற மற்றொரு சூப்பர் ஹீரோக்களை உருவாகினாலும், அவர்கள் எப்படி தங்கள் சக்திகளை பெற்றனர் என்பதை விளக்கவில்லை. 2004 ஆம் ஆண்டில் லீ நினைவு கூர்ந்தார்: "எல்லோரும் ஒரு கதிரியக்கத்தை, சிலந்தியை கவசமாக அல்லது ஒரு காமா கதிர் கொண்டு இருக்க முடியாது, நான் கோழைத்தனமான மரபு பிறழ்ந்தவர்களின் வழியை எடுத்துக் கொண்டேன். (மார்வெல் காமிக்ஸ்)  

## குறிப்புகள்

## வெளி இணைப்புகள்
* 
* 
* 

பகுப்பு:1963 வரைகதைகள்
பகுப்பு:1963 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மார்வெல் வரைகதையை தழுவிய திரைப்படங்கள்
பகுப்பு:மார்வெல் வரைகதை மீநாயகன் அணிகள்
ராஜதுரை (திரைப்படம்)

***ராஜதுரை***  என்பது 1993 ஆம் ஆண்டு வெளிவந்த தமிழ் அதிரடித் திரைப்படம் ஆகும். எஸ். ஏ. சந்திரசேகர் இதனை இயக்கியுள்ளார்.

இத்திரைப்படத்தில் விஜயகாந்த், ஜெயசுதா, சிவரஞ்சனி, சுந்தர்ராஜன் ஆகியோர் முக்கியக் கதாபாத்திரங்களில் நடித்திருந்தனர்.

## நடிகர்கள்

*விஜயகாந்த் - இராஜதுரை, விஜய் குமார்
*ஜெயசுதா - உமா
*சிவரஞ்சனி - சூர்யா
*ஆர். சுந்திரராஜன்
*ஆனந்த் ராஜ் - மாயாண்டி
*சிறீஹரி
*தளபதி தினேஷ்
*பானுபிரியா 
*மேஜர் சுந்தரராஜன் 

## பாடல்கள்
இத்திரைப்படத்திற்கு தேவா இசையமைத்திருந்தார்.

## மேற்கோள்கள்

## வெளி இணைப்புகள்
* 
* 

பகுப்பு:1993 திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
புளியம்பட்டி, காமநாயக்கன் பாளையம்

**புளியம்பட்டி ஊராட்சி** (*Puliyampatti Gram Panchayat*), தமிழ்நாட்டின் திருப்பூர் மாவட்டத்தில் உள்ள காமநாயக்கன்பாளையம் வட்டாரத்தில்  அமைந்துள்ளது. இந்த ஊராட்சி, பல்லடம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4532 ஆகும். இவர்களில் பெண்கள் 2221 பேரும் ஆண்கள் 2311  பேரும் உள்ளனர்.

## நிர்வாக அமைப்பு
* மாவட்டம் - திருப்பூர்
* வட்டம் - பல்லடம்
* உள்வட்டம் - காமநாயக்கன்பாளையம்
* ஊராட்சி - புளியம்பட்டி
* காவல் நிலையம் - காமநாயக்கன்பாளையம்

## மக்கள் தொகை
2011ம் ஆண்டு மக்கள் தொகை கணக்கெடுப்பு படி இங்கு 2,098 பேர் வசிக்கின்றனர். இவற்றில் 53.03%பேர் ஆண்களும் 46.93% பேர் இருக்கின்றனர்.6% பேர் 18 வயதினருக்கும் கீழ் உள்ளவர்கள் ஆவர்.

## சிற்றூர்கள்
# புளியம்பட்டி
# ஆதி திராவிடர் காலணி வடக்கு
# ஆதி திராவிடர் காலணி தெற்கு
# திருமாண்ட கவுண்டன் பாளையம்
# வேப்பங்குட்டை பாளையம்

## போக்குவரத்து
பெரும்பாலும் போக்குவரத்து காமநாயக்கன்பாளையம் நகரை அணுக வேண்டும். இருப்பினும் புளியம்பட்டியில் இருந்து காமநாயக்கன் பாளையம், திருப்பூர்,பல்லடம்,மல்லேகவுண்டன் பாளையம்,கரடிவாவி,காரணம் பேட்டை ஆகிய பகுதிகளுக்கு காமநாயக்கன் பாளையம் நகரில் இருந்து பேருந்து வசதி செய்யப்பட்டுள்ளது. இந்த புளியம்பட்டி காமநாயக்கன்பாளையம் காவல் நிலைய எல்லைக்குள் இருக்கிறது.

## தொழில் வளம்
# பெரும்பாலும் இந்த ஊராட்சியில் கோழிப்பண்ணைகள் அதிகம் காணப்படுகிறது.2018 மாநில கால்நடை கணக்கெடுப்பில் மொத்தம் 4,26,500 கோழிகள் வளர்ப்பில் உள்ளது. இது பல்லடம் கறிக்கோழி விலை நிர்ணயிக்கப் படுகிறது.
# பின் வறுமை கோட்டிற்கு கீழ் உள்ளவர்கள் கூலி வேலைக்கு செல்கின்றனர்.
#பெரும்பாலும் நாயக்கர் வம்சங்கள் அதிகமாக காணலாம்.
#கால்நடை வளர்ப்பில் முக்கியப் பங்கு வகிக்கிறது.

## மேற்கோள்கள்

பகுப்பு:திருப்பூர் மாவட்ட ஊராட்சிகள்
என் பொண்டாட்டி நல்லவ

**என் பொண்டாட்டி நல்லவ** (***En Pondatti Nallava***) என்பது செந்தில்நாதன் இயக்கத்தில், 1995 ஆம் ஆண்டு வெளிவந்த இந்தியத் தமிழ்த் திரைப்படமாகும். நெப்போலியன், குஷ்பூ, செந்தில், வடிவேலு (நடிகர்), சனகராஜ், மஹிந்திரா, கோவை சரளா மற்றும் பலர் நடித்துள்ளனர். எஸ். கிரி தயாரிப்பில், தேவா இசை அமைப்பில் 14 ஏப்ரல் 1995 ஆம் தேதி வெளியானது.

## நடிகர்கள்
நெப்போலியன், குஷ்பூ, செந்தில், வடிவேலு, ஜனகராஜ், மஹிந்திரா, கோவை சரளா, சத்யப்ரியா, ஆர்த்தி, அஜய் ரத்னம், கே. எஸ். ஜெயலட்சுமி, ரவிராஜ், மகாநதி ஷங்கர், அசோகன், ஷண்முகசுந்தரம், கிங் காங், டைபிஸ்ட் கோபு, வெள்ளை சுப்பையா, குள்ளமணி, கருப்பு சுப்பையா, திடீர் கன்னையா, மஹேந்திரன்.

## கதைச்சுருக்கம்
ராதிகா (குஷ்பூ), ரேஷன் கடை ஒன்றை மிகவும் நேர்மையாக நடத்தி வருகிறார். பின்னர் ஒரு கிராமத்திற்கு பணி மாற்றம் செய்யப்படுகிறார். 5 ஆண்டுகள் சிறை தண்டனையை நிறைவு செய்து ஊரினுள் ராஜப்பா (நெப்போலியன்) வரும்வரை அனைத்தும் நன்றாக நடந்தது. கள்ள சாராயம் விற்பதில் பெயர்போன ராஜாப்பாவை மீண்டும் சிறைக்கு அனுப்ப நினைத்தார் கிராம போலீஸ் அதிகாரி (அஜய் ரத்னம்).

அவ்வாறாக ஒரு நாள், ராதிகாவுடன் பாலியல் வன்புணர்வு கொள்கிறான் ராஜப்பா. ஆனால், ராஜப்பவை நல்லவனாக மாற்றி காட்டுவதாக சவால் விடுகிறாள் ராதிகா. பின்னர், ராதிகா கர்ப்பமாகி, அவளுக்கு ஒரு பெண் குழந்தை பிறக்கிறது. ராஜப்பாவின் தாயின் பெயர் சிவகாமி. அந்த பெயரை அக்குழந்தைக்கு வைக்கிறாள் ராதிகா. அதை கண்டு அதிர்ந்து போன ராஜப்பாவிற்கு கடந்த காலத்தை கூறுகிறாள் ராதிகா.

ராஜப்பாவை நல்லவனாக மாற்ற முடிந்ததா என்பதே மீதிக் கதையாகும்.

## ஒலிப்பதிவு
ஆறு பாடல்களை கொண்ட ஒலித்தொகுப்பு 1995 ஆம் ஆண்டு வெளியானது. இப்படத்தின் இசை அமைப்பாளர் தேவா ஆவார். புலமைப்பித்தன் மற்றும் முத்துலிங்கம் பாடல் ஆசிரியர்கள் ஆவர்.

## மேற்கோள்கள்

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
சத்ய சரண் லா

**சத்ய சரண் லா** (*Satya Churn Law*) நன்கறியப்பட்ட ஓர் இயற்கை ஆர்வலர் ஆவார். சத்ய சூர்ண் லா என்ற பெயராலும் இவர் அறியப்படுகிறார். கல்கத்தாவில் வாழ்ந்த  அறிவார்ந்த தன்னார்வ இயற்பியல் அறிஞர் மற்றும்  கல்விமான் என்று பல பெருமைகள் இவருக்கு உண்டு .1984 ஆம் ஆண்டு டிசம்பர் 11 அன்று  சத்ய சரண் லா காலமானார். இந்தியப் புள்ளியல் கழகத்தின்  பொருளாளராக சிறிது காலம் பணியாற்றினார். இலண்டன் விலங்கியல் கழகத்தின் கௌரவ உறுப்பினர்   மற்றும் பிரித்தானிய பறவையியலாளர்கள்  சங்கத்தின் ஓர் உறுப்பினர் என்ற பெருமைகளும் இவருக்கு உண்டு. 1937 ஆம் ஆண்டில் நீரத் சந்திர சவுத்ரி இவரிடம்  இலக்கிய உதவியாளராக இருந்தார் . தன்னுடைய பறவையியல் அனுபவங்களைக் கொண்டு 1923 ஆம் ஆண்டில் இவர் எழுதிய வங்காளத்தின் வீட்டு பறவைகள் என்ற நூல் உட்பட பல்வேறு தலைப்புகளில் சவுத்ரி புத்தகங்களை எழுதினார். சிறிது காலம் கொல்கத்தா விலங்கியல் பூங்காவின் துணைத் தலைவராக இருந்தார். விஞ்ஞானத்தை பிரபலப்படுத்துவதற்காக பெங்காலி மொழியில் பிரகிருதி என்ற பத்திரிகை ஒன்றை தொடங்கினார் .

## மேற்கோள்கள்

## புற இணைப்புகள்
* Aviary at Agarpara to house a business school. The Telegraph, 21 March 2003
* Pet Birds of Bengal

பகுப்பு:இந்திய இயற்கை ஆர்வலர்கள்
பகுப்பு:1984 இறப்புகள்
பகுப்பு:இந்திய அறிவியலாளர்கள்
பகுப்பு:உயிரியலாளர்கள்
உயிரே உனக்காக

* உயிரே உனக்காக (திரைப்படம்)
* உயிரே உனக்காக (தொலைக்காட்சித் தொடர்)
எக்சாபுளோரோபுரோப்பைலீன்

**எக்சாபுளோரோபுரோப்பைலீன்** (*Hexafluoropropylene*) என்பது C3F6. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். புளோரோகார்பன் ஆல்க்கீனாக வகைப்படுத்தப்படும் இச்சேர்மத்தில் புரோப்பைலீனில் உள்ள அனைத்து ஐதரசன் அணுக்களும் புளோரின் அணுக்களால் இடப்பெயர்ச்சி செய்யப்பட்டிருக்கும். வேதியியல் இடைநிலையாக இச்சேர்மம் பயன்படுத்தப்படுகிறது  
## மேற்கோள்கள்

பகுப்பு:கரிம புளோரைடுகள்
பகுப்பு:கரிம ஆலைடுகள்
ஐசக் டேவிட் கெகிம்கர்

**ஐசக் டேவிட் கெகிம்கர்** (*Isaac David Kehimkar*) நன்கறியப்பட்ட ஓர் இயற்கை ஆர்வலர் ஆவார். ஒரு புகைப்படக் கலைஞர், பத்திரிகையாளர் மற்றும் ஆசிரியர் என்று பலவாறாக  இவர் அறியப்படுகிறார் . இந்தியாவின் வண்ணத்துப்பூச்சி மனிதர் என்ற அடைப்பெயரும் இவருக்கு உண்டு . இந்திய வண்ணத்துப் பூச்சிகள் என்ற புத்தகம் உள்ளிட்ட பல புத்தகங்களை இவர் எழுதியிருக்கிறார். மும்பை இயற்கை வரலாற்றுச் சங்கம் இந்நூலை வெளியிட்டது.

## மேற்கோள்கள்

பகுப்பு:வாழும் மக்கள்
பகுப்பு:இந்திய இயற்கை ஆர்வலர்கள்
பகுப்பு:1957 பிறப்புகள்
பகுப்பு:இந்திய அறிவியலாளர்கள்
பகுப்பு:இந்திய எழுத்தாளர்கள்
சலீம் (2014 திரைப்படம்)

**சலீம் (''Salim'')** என். வி. நிர்மல் குமார் இயக்கத்தில், 2014 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். விஜய் ஆண்டனி, அக்ஷா, பேரம்ஜி அமரன் மற்றும் பலர் நடித்துள்ளனர். ஆர். கே. சுரேஷ், எம். எஸ். சரவணன், பாத்திமா விஜய் ஆண்டனி தயாரிப்பில், விஜய் ஆண்டனி இசை அமைப்பில், 29 ஆகஸ்ட் 2014 ஆம் தேதி வெளியானது. 2012 ஆம் ஆண்டு வெளியான ''நான்'' என்ற படத்தின் இரண்டாம் பாகமாகும்.

## நடிகர்கள்
விஜய் ஆண்டனி, அக்ஷா, ஆர். என். ஆர். மனோகர், ஸ்வாமிநாதன், அருளதாஸ், சந்திரமௌலி, சுஷ்மிதா, பிரேம்ஜி அமரன், ப்ரியா அஸ்மிதா.

## கதைச்சுருக்கம்
சலீம் ஒரு நியாமான கருணை குணம் கொண்ட மருத்துவர். ஏழ்மையானவர்களிடம் பணம் வாங்க மாட்டார். அவரின் திறைமையைக் கண்டு உடன் பணிபுரிவோர் பொறாமை கொள்கின்றனர். சலீமிற்கும் நிஷாவிற்கும் பழக்கம் ஏற்பட்டு, இருவரும் காதல் செய்கின்றனர். சலீம் மிகவும் வேலையில் கவனம் செலுத்துவதால், நிஷாவுடன் அவ்வளவாக நேரம் செலுத்த முடியாததால் கோபம் கொள்கிறாள் நிஷா.

பணம் வாங்காமல் சிகிச்சை செய்வதை கண்டிக்கார் மருத்துவமனை மேலாளர். அவர் ஏற்பாடு செய்யும் விருந்தில் கலந்துகொண்டு, அது பிடிக்காமல் போக அங்கே சண்டையிட்டு வெளியே வரும் சலீமிற்கு ஒரு காவல் அதிகாரியுடன் மோதல் ஏற்படுகிறது. அங்கிருந்து தப்பித்து, ஒரு விடுதிக்கு செல்லும் சலீம், 4 தீயவர்களிடமிருந்து ஒரு பெண்ணை காப்பாற்றுகிறார். அந்த நான்கு பேர்களில் ஒருவன் மந்திரியின் மகன் என்பதால் பிரச்சனை பெரியதாகிறது. பின்னர், அந்த சூழிநிலைகளை சமாளித்து எவ்வாறு சலீம் தப்பித்தார் என்பதே மீதிக் கதையாகும்.

## ஒலிப்பதிவு
இந்தத் திரைப்படத்தின் இசையை அமைத்தவர் விஜய் ஆண்டனி ஆவார். அண்ணாமலை, கானா பாலா ஆகியோர் பாடல்களை எழுதினர். ஐந்து பாடல்களை கொண்ட ஒலித்தொகுப்பு, 5 ஜூன் 2014 ஆம் தேதி வெளியானது. பாடல்தொகுப்பிற்கு ஐந்திற்கு இரண்டு மதிப்பெண்கள் வழங்கப்பட்டது.

### பாடல்கள் பட்டியல்

# பிரேயர்
# உன்னை கண்ட நாள் முதல்
# சிவ சம்போ
# மஸ்காரா போட்டு
# உலகம் நீ

## வெளியீடு
29 ஆகஸ்ட் 2014 ஆம் தேதி, இந்திய அளவில் சுமாராக 400 திரைகளில் வெளியிடப்பட்டது. கோபுரம் பிலிம்ஸ் மற்றும் ஸ்ரீ ப்ரொடக்க்ஷன்ஸ் இப்படத்தை இந்தியாவில் விநியோகம் செய்தன. சுவரா நெட்ஒர்க்ஸ் வாயிலாக வெளிநாடுகளில் 50 திரைகளில் இப்படம் வெளியிடப்பட்டது.

## வரவேற்பு
சிறந்த கதையாக இல்லாவிட்டாலும், விறுவிறுப்பான திரைக்கதையையும், பலத் திருப்பங்களும் நிறைந்த கதை களமும் கொண்ட திரைப்படம் என்ற விமர்சனத்தைப் பெற்றது.

## வெளி-இணைப்புகள்

* https://www.imdb.com/title/tt3824432/
* https://www.youtube.com/watch?v=AAySneF6sbw
* https://www.youtube.com/watch?v=vuYfgo-D5H8

## மேற்கோள்கள்


பகுப்பு:2014 திரைப்படங்கள்
பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
பகுப்பு:விஜய் ஆண்டனி நடித்த திரைப்படங்கள்